સૂત્રોએ જણાવ્યા મુજબ સબસિડી આપવા મામલે નિર્ણય લેવા માટે આવતી કાલે બેઠક મળી શકે છે. જો કે બીજી બાજુ બેઠકના સમાચાર પ્રકાશમાં આવે તે પહેલાં ઓએનજીસીના ચેરમેન અને મેનેજિંગ ડાયરેક્ટર શશિ શંકરે કહ્યું કે સબસિડી શેરિંગ બાબતે સરકાર તરફથી કોઇપણ પ્રકારની વાતચીત કરવામાં આવી નથી. છેલ્લા બે દિવસમાં પેટ્રોલ અને ડીઝલની કિંમતમાં 8 પૈસા અને 6 પૈસાનો ઘટાડો થયો હતો, અને સરકાર ઈચ્છી રહી છે કે હજુ વધુ કિંમત ઘટાડી શકાય જે રિટેલરને સબસિડી આપવામાં આવે તો જ શક્ય છે.